CELEX: 32016R1414
Language: da
Date: 2016-08-24 00:00:00
Title: Kommissionens gennemførelsesforordning (EU) 2016/1414 af 24. august 2016 om godkendelse af aktivstoffet cyantraniliprol, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst)

25.8.2016   
               
               
                  DA
               
               
                  Den Europæiske Unions Tidende
               
               
                  L 230/16
               
            KOMMISSIONENS GENNEMFØRELSESFORORDNING (EU) 2016/1414
      af 24. august 2016
      om godkendelse af aktivstoffet cyantraniliprol, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, og
      ud fra følgende betragtninger:
      
                  (1)
               
               
                  I henhold til artikel 7, stk. 1, i forordning (EF) nr. 1107/2009 modtog Det Forenede Kongerige den 29. juni 2011 en ansøgning fra DuPont Crop Protection og Syngenta Crop Protection om godkendelse af aktivstoffet cyantraniliprol. I henhold til artikel 9, stk. 3, i nævnte forordning meddelte Det Forenede Kongerige, som rapporterende medlemsstat, den 10. august 2011 ansøgeren, de øvrige medlemsstater, Kommissionen og Den Europæiske Fødevaresikkerhedsautoritet (i det følgende benævnt »autoriteten«), at ansøgningen kunne antages.
               
            
                  (2)
               
               
                  Den 31. maj 2013 indsendte den rapporterende medlemsstat, med kopi til autoriteten, et udkast til vurderingsrapport til Kommissionen, hvori det vurderes, hvorvidt aktivstoffet kan forventes at opfylde godkendelseskriterierne i artikel 4 i forordning (EF) nr. 1107/2009.
               
            
                  (3)
               
               
                  Autoriteten handlede i overensstemmelse med artikel 12, stk. 1, i forordning (EF) nr. 1107/2009. I henhold til artikel 12, stk. 3, i forordning (EF) nr. 1107/2009 anmodede den ansøgeren om at fremlægge supplerende oplysninger for medlemsstaterne, Kommissionen og autoriteten. Den rapporterende medlemsstats vurdering af de supplerende oplysninger blev den 12. juni 2014 fremlagt for autoriteten i form af et opdateret udkast til vurderingsrapport.
               
            
                  (4)
               
               
                  Den 18. august 2014 meddelte autoriteten ansøgeren, medlemsstaterne og Kommissionen sin konklusion om, hvorvidt aktivstoffet cyantraniliprol kan forventes at opfylde godkendelseskriterierne i artikel 4 i forordning (EF) nr. 1107/2009 (2). Autoriteten offentliggjorde konklusionen. En revideret udgave heraf blev offentliggjort den 11. november 2014 og den 28. maj 2015 (3).
               
            
                  (5)
               
               
                  Den 13. juli 2015 forelagde Kommissionen Den Stående Komité for Planter, Dyr, Fødevarer og Foder den reviderede vurderingsrapport om cyantraniliprol og et udkast til forordning om godkendelse af cyantraniliprol.
               
            
                  (6)
               
               
                  Ansøgeren fik mulighed for at fremsætte bemærkninger til den reviderede vurderingsrapport.
               
            
                  (7)
               
               
                  Det er fastslået, at godkendelseskriterierne i artikel 4 forordning (EF) nr. 1107/2009 er opfyldt for en eller flere repræsentative anvendelser af mindst ét plantebeskyttelsesmiddel, der indeholder aktivstoffet, og navnlig de anvendelser, der er undersøgt og udførligt beskrevet i den reviderede vurderingsrapport. Cyantraniliprol bør derfor godkendes.
               
            
                  (8)
               
               
                  I henhold til artikel 13, stk. 2, i forordning (EF) nr. 1107/2009, sammenholdt med samme forordnings artikel 6, og på grundlag af den foreliggende videnskabelige og tekniske viden, er det imidlertid nødvendigt at fastsætte visse betingelser og begrænsninger. Det bør navnlig kræves, at der fremlægges yderligere bekræftende oplysninger.
               
            
                  (9)
               
               
                  I henhold til artikel 13, stk. 4, i forordning (EF) nr. 1107/2009 bør bilaget til Kommissionens gennemførelsesforordning (EU) nr. 540/2011 (4) derfor ændres.
               
            
                  (10)
               
               
                  Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
               
            VEDTAGET DENNE FORORDNING:
      Artikel 1
      Godkendelse af aktivstof
      Aktivstoffet cyantraniliprol, som opført i bilag I, godkendes på de betingelser, der er fastsat i samme bilag.
      Artikel 2
      Ændring af gennemførelsesforordning (EU) nr. 540/2011
      Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.
      Artikel 3
      Ikrafttræden
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 24. august 2016.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 309 af 24.11.2009, s. 1.
      
         (2)  EFSA Journal 2014;12(9):3814. Foreligger online: www.efsa.europa.eu
      
         (3)  EFSA Journal 2014;12(9):3814. Foreligger online: www.efsa.europa.eu
      
         (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).
      
         BILAG I
         
                     Almindeligt anvendt navn, identifikationsnr.
                  
                  
                     IUPAC-navn
                  
                  
                     Renhed (1)
                     
                  
                  
                     Godkendelsesdato
                  
                  
                     Udløbsdato for stoffets godkendelse
                  
                  
                     Særlige bestemmelser
                  
               
                     Cyantraniliprol
                     CAS-nr.:
                     736994-63-1
                     CIPAC-nr.: ikke tildelt
                  
                  
                     3-brom-1-(3-chlor-2-pyridyl)-4′-cyano-2′-methyl-6′-(methylcarbamoyl)pyrazol-5-carboxanilid
                  
                  
                     ≥ 940 g/kg
                     IN-Q6S09 højst 1 mg/kg
                     IN-RYA13 højst 20 mg/kg
                     methansulfonsyre højst 2 g/kg
                     acetonitril højst 2 g/kg
                     heptan højst 7 g/kg
                     3-picolin højst 3 g/kg.
                  
                  
                     14. september 2016
                  
                  
                     14. september 2026
                  
                  
                     Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om cyantraniliprol, navnlig tillæg I og II.
                     Ved denne samlede vurdering skal medlemsstaterne være særlig opmærksomme på:
                     
                                 a)
                              
                              
                                 risikoen for brugerne
                              
                           
                                 b)
                              
                              
                                 risikoen for vandorganismer, bier og andre leddyr, der ikke er målarter
                              
                           
                                 c)
                              
                              
                                 risikoen for bier og humlebier, der er sat ud med henblik på bestøvning, når stoffet anvendes i drivhuse
                              
                           
                                 d)
                              
                              
                                 beskyttelsen af grundvandet, når aktivstoffet anvendes i områder med sårbare jordbunds- og/eller klimaforhold.
                              
                           Anvendelsesbetingelserne skal omfatte risikobegrænsende foranstaltninger, hvis det er relevant.
                     Ansøgeren skal fremlægge supplerende oplysninger for medlemsstaterne, Kommissionen og autoriteten vedrørende virkningen af vandbehandlingsprocesser på arten af restkoncentrationer i overfladevand og grundvand, når overfladevand og grundvand udvindes til drikkevand, inden for to år efter vedtagelsen af et vejledende dokument om evaluering af virkningen af vandbehandlingsprocesser på arten af restkoncentrationer i overfladevand og grundvand.
                  
               
            (1)  Den reviderede vurderingsrapport indeholder yderligere oplysninger om aktivstoffets identitet og specifikation.
      
      
         BILAG II
         I del B i bilaget til gennemførelsesforordning (EU) nr. 540/2011 tilføjes følgende:
         
            
                        Nummer
                     
                     
                        Almindeligt anvendt navn, identifikationsnr.
                     
                     
                        IUPAC-navn
                     
                     
                        Renhed (*)
                        
                     
                     
                        Godkendelsesdato
                     
                     
                        Udløbsdato for stoffets godkendelse
                     
                     
                        Særlige bestemmelser
                     
                  
                        »99
                     
                     
                        Cyantraniliprol
                        CAS-nr.:
                        736994-63-1
                        CIPAC-nr.: ikke tildelt
                     
                     
                        3-brom-1-(3-chlor-2-pyridyl)-4′-cyano-2′-methyl-6′-(methylcarbamoyl)pyrazol-5-carboxanilid
                     
                     
                        ≥ 940 g/kg
                        IN-Q6S09 højst 1 mg/kg
                        IN-RYA13 højst 20 mg/kg
                        methansulfonsyre højst 2 g/kg
                        acetonitril højst 2 g/kg
                        heptan højst 7 g/kg
                        3-picolin højst 3 g/kg.
                     
                     
                        14. september 2016
                     
                     
                        14. september 2026
                     
                     
                        Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om cyantraniliprol, særlig tillæg I og II.
                        Ved denne samlede vurdering skal medlemsstaterne være særlig opmærksomme på:
                        
                                    a)
                                 
                                 
                                    risikoen for brugerne
                                 
                              
                                    b)
                                 
                                 
                                    risikoen for vandorganismer, bier og andre leddyr, der ikke er målarter
                                 
                              
                                    c)
                                 
                                 
                                    risikoen for bier og humlebier, der er sat ud med henblik på bestøvning, når stoffet anvendes i drivhuse
                                 
                              
                                    d)
                                 
                                 
                                    beskyttelsen af grundvandet, når aktivstoffet anvendes i områder med sårbare jordbunds- og/eller klimaforhold.
                                 
                              Anvendelsesbetingelserne skal omfatte risikobegrænsende foranstaltninger, hvis det er relevant.
                        Ansøgeren skal fremlægge supplerende oplysninger for medlemsstaterne, Kommissionen og autoriteten vedrørende virkningen af vandbehandlingsprocesser på arten af restkoncentrationer i overfladevand og grundvand, når overfladevand og grundvand udvindes til drikkevand, inden for to år efter vedtagelsen af et vejledende dokument om evaluering af virkningen af vandbehandlingsprocesser på arten af restkoncentrationer i overfladevand og grundvand.«
                     
                  
         
            (*)  Den reviderede vurderingsrapport indeholder yderligere oplysninger om aktivstoffets identitet og specifikation.